b'\n_START_ARTICLE_\nGabriel Marcel\n_START_PARAGRAPH_\nGabriel Honor\xc3\xa9 Marcel (7. joulukuuta 1889, Pariisi \xe2\x80\x93 8. lokakuuta 1973, Pariisi) oli ranskalainen filosofi, johtava kristillinen eksistentialisti ja noin kolmekymment\xc3\xa4 n\xc3\xa4ytelm\xc3\xa4\xc3\xa4 kirjoittanut n\xc3\xa4ytelm\xc3\xa4kirjailija._NEWLINE_Marcel j\xc3\xa4rjesti useiden vuosien ajan filosofisia keskusteluryhmi\xc3\xa4, joissa h\xc3\xa4n tapasi ja joiden kautta h\xc3\xa4n vaikutti useisiin nuorempiin ranskalaisiin filosofeihin, joita olivat mm. Jean Wahl, Paul Ricoeur, Emmanuel Levinas ja Jean-Paul Sartre. Marcel oli pettynyt, ett\xc3\xa4 h\xc3\xa4net tunnettiin ennen kaikkea filosofiastaan eik\xc3\xa4 niink\xc3\xa4\xc3\xa4n n\xc3\xa4ytelmist\xc3\xa4\xc3\xa4n, jotka h\xc3\xa4n kirjoitti vedotakseen suurempaan yleis\xc3\xb6\xc3\xb6n.'